hotchpotch/miracl-hf-unified huggingface dataset:
হারমোনিকেস মুন্দি
হারমোনিকেস মুন্দি (লাতিন ভাষায়: Harmonices Mundi, অর্থ: বিশ্বজগতের ছন্দ) বিখ্যাত জার্মান জ্যোতির্বিজ্ঞানী ইয়োহানেস কেপলার রচিত একটি জ্যোতির্বিজ্ঞান গ্রন্থ যা ১৬১৯ সালে প্রকাশিত হয়েছিল। এই বইয়ে কেপলার বিভিন্ন ভৌত ঘটনা এবং জ্যামিতিক গড়নের ছন্দ ও সাদৃশ্য বা কনগ্রুয়েন্স নিয়ে আলোচনা করেন। বইয়ের শেষ অধ্যায়ে তার বিখ্যাত গ্রহীয় গতির তৃতীয় সূত্রের আদিরূপ বর্ণনা করেছিলেন।
কেপলার অনেকটা নিশ্চিতভাবে মনে করতেন যে জ্যামিতিক বস্তুগুলোই ঈশ্বরকে সমগ্র বিশ্ব সাজানোর মডেল সরবরাহ করেছে। হারমোনিকেসে তিনি সঙ্গীতের মাধ্যমে প্রাকৃতিক জগতের অনুপাতসমূহ, বিশেষ করে জ্যোতির্বিজ্ঞান ও জ্যোতিষ শাস্ত্র সংশ্লিষ্ট বিষয়গুলোর ব্যাখ্যা দেয়ার চেষ্টা করেন। ঐকতানের (হারমনি) প্রধান সেটটি পিথাগোরাস, টলেমি এবং কেপলারের আগে আরও অনেকে অধ্যয়ন করেছিলেন যাকে তখন "মুজিকা উনিভের্সালিস" বা খগোল সঙ্গীত নামে আখ্যায়িত করা হতো। এমনকি তিনি হারমোনিকেস মুন্দি প্রকাশ করার পরপরই "রবার্ট ফ্লুড" নামে একজন বলা শুরু করেন যে কেপলারের আগেই তিনি নিজের একটি ঐকতানের তত্ত্ব লিখেছেন।
কেপলার বইটি শুরু করেন সুষম বহুভুজ এবং সুষম ঘনবস্তুর বর্ণনা দিয়ে, শুরুতে যেসব বস্তুর ছবি ছিল তাদেরকে বর্তমানে কেপলারের ঘনবস্তু বলা হয়। এরপর ধীরে ধীরে ঐকতানের তত্ত্বটি তিনি সঙ্গীত, আবহাওয়াবিদ্যা এবং জ্যোতিষ শাস্ত্রে প্রয়োগ করেন। তার মতে, জ্যোতিষ্কগুলোর আত্মায় সুর আছে, যে সুর থেকে ঐকতানের জন্ম হয়, এই সুরের সাথে আবার মানব আত্মার মিথস্ক্রিয়া ঘটে যা নিয়ে জ্যোতিষ শাস্ত্র কাজ করে। বইয়ের শেষ তথা পঞ্চম অধ্যায়ে কেপলার গ্রহের গতি, বিশেষ করে কক্ষীয় বেগ ও সূর্য থেকে ক্ষপথের দূরত্বের মধ্যে সম্পর্ক নিয়ে আলোচনা করেন। তার আগেও জ্যোতির্বিদরা এই সম্পর্ক নিয়ে কাজ করেছেন, কিন্তু ট্যুকোর উপাত্ত হাতে থাকায় কেপলার অনেক সূক্ষ্ণভাবে ব্যাপারটি বিশ্লেষণ করতে পেরেছেন এবং এর ভৌত গুরুত্ব উপলব্ধি করেছেন।
ছন্দ অনেকগুলো ছিল, তবে এর মধ্যে কেপলার সবচেয়ে স্পষ্টভাবে যেটি ব্যক্ত করেছেন পরবর্তীকালে তার নাম দেয়া হয়েছে কেপলারের গ্রহীয় গতির তৃতীয় সূত্র। অনেক ধরণের সমাবেশ নিয়ে গবেষণা করে তিনি শেষ পর্যন্ত সিদ্ধান্তে পৌঁছান যে, "পর্যায়কালের বর্গ সূর্য থেকে কক্ষপথের দূরত্বের ঘনফলের সমানুপাতিক"। ঠিক কত তারিখে তার এই বোধদয় হয়েছে তার উল্লেখ পাওয়া গেলেও ঠিক কিভাবে তিনি এ সিদ্ধান্তে উপনীত হয়েছিলেন সে সম্বন্ধে কিছু জানা যায় না। গ্রহীয় গতির জন্য এই বিশুদ্ধ গতিতাত্ত্বিক সূত্রের মাহাত্ম্য অবশ্য ১৬৬০-এর দশকের পূর্বে একেবারেই বোঝা যায়নি। কারণ এই দশকেই ক্রিস্টিয়ান হাওখেন্সের নতুন কেন্দ্রাতিগ বেগ সম্পর্কিত সূত্রের সাথে কেপলারের এই সূত্র মিলিয়ে আইজাক নিউটন, এডমান্ড হ্যালি এবং খুব সম্ভবত ক্রিস্টোফার রেন ও রবার্ট হুক প্রায় একই সময়ে দেখাতে সক্ষম হন যে, মহাকর্ষীয় আকর্ষণ সূর্য থেকে গ্রহের দূরত্বের বর্গের ব্যস্তানুপাতিক। এই সূত্র পদার্থবিজ্ঞানের চিরায়ত স্কলাস্টিক চিন্তাধারাকে ভুল প্রমাণিত করে। স্কলাস্টিক পদার্থবিদ্যায় মনে করা হতো দুটো বস্তুর মধ্যে মহাকর্ষ বল সবসময়ই ধ্রুব থাকে, কেপলার এবং এমনকি গালিলেও-ও তাই মনে করতেন। গালিলেও মহাকর্ষ নিয়ে পরীক্ষা চালিয়ে একটি সর্বজনীন তত্ত্ব প্রতিষ্ঠিত করতে চেয়েছিলেন যার সারকথা হচ্ছে মহাকর্ষের প্রভাবে পড়ন্ত বস্তু সব সময়ই সমান হারে ত্বরণ লাভ করে। ১৬৬৬ সালে গালিলেওর ছাত্র বোরেল্লিও তার খ-বলবিদ্যায় এই ধ্রুব মহাকর্ষকে সমর্থন করেছেন।
ঐকতান
সঙ্গীতে ঐকতান (ইংরেজি ভাষায়: Harmony) বলতে একসাথে বাজে এমন দুই বা ততোধিক সুরকে বোঝায়। এর সাথে মেলোডি বা সুতানের মৌলিক পার্থক্য রয়েছে। সুতানও কয়েকটি সুর বা টোনের সমষ্টি যা স্বয়সম্পূর্ণভাবে বাজতে পারে। ঐকতান বাজে সুতানের পটভূমিতে বা সুতানের সাথে। এজন্যই ঐকতান বলতে এমন কিছু বোঝায় যা অন্য কিছুর সাথে মিলে আছে। একই সুতানের সাথে একেক ধরণের (সুখ, দুঃখ বা ভয়ের) ঐকতান বাজালে মানুষের একেক রকমের অনুভূতির হতে পারে। ঐকতান ছাড়াও সুতান এবং ছন্দের অস্তিত্ব থাকতে পারে। পৃথিবীর অধিকাংশ দেশের সঙ্গীতে ঐকতান নেই। যেমন, ভারতীয় ও চৈনিক সঙ্গীতে কোন ঐকতান নেই, আছে কেবল সুতান এবং ছন্দ বা রিদম। ইউরোপেও এক সময় ঐকতান ছিল না, এক হাজার বছরেরও কম সময় আগে ঐকতানের জন্ম হয় এবং এর বিস্তার বেশ ছোট একটি অঞ্চলেই সীমাবদ্ধ থাকে।
একটির পর আরেকটি সুর বেজেও অনেক সময় ঐকতানের জন্ম দিতে পারে। একের পর আরেক সুর বেজে যদি একটি পরিচিত কর্ডের মত হয়ে ওঠে তাহলে মনে এক ধরণের অবিচ্ছিন্নতার ধারণা তৈরি হয়, ঠিক যেমন চলচ্চিত্র অনেকগুলো স্থির ছবির ক্রমান্বয়িক চলন মনে অবিচ্ছিন্ন চিত্রের অনুভূতি জাগায়। অর্থাৎ একটির পর আরেকটি সুর বাজলে যেমন ঐকতানের জন্ম হতো এক্ষেত্রেও তেমনি ঐকতানের অনুভূতি হয়। সূক্ষ্ণ অর্থে বলা যায়, ঐকতান বলতে অনেক জটিল ও পরিপূর্ণভাবে গড়ে তোলা একটি কর্ড ব্যবস্থা এবং এক কর্ডের সাথে আরেকটির সম্পর্ক থাকা না থাকার নীতিকে বোঝায়।
সঙ্গীতের শব্দে অনুভূমিক ও উল্লম্ব দুই ধরণের উপাদানই আছে বলে ধরে নেয়া যায়। যে উপাদানগুলো সময়ের সাথে সাথে অতিবাহিত হয় সেগুলো অনুভূমিক, যেমন, সুতান, কাউন্টারপয়েন্ট (একে অপরের সাথে জড়িয়ে থাকা সমসাময়িক সুতানের সমষ্টি) এবং ছন্দ (রিদম)। একটি নির্দিষ্ট সময়ে যা কিছু ঘটে তা হল উল্লম্ব উপাদান, যেমন, কাউন্টারপয়েন্টে একই সাথে বাজে এমন সুর, সুরকার সুতানের প্রধান সুরগুলোর ভিত্তি হিসেবে যে কর্ড জুড়ে দেন তা। এই হিসেবে ঐকতান একটি উল্লম্ব উপাদান। অবশ্য এর একটি অনুভূমিক অংশও রয়েছে, যেহেতু সুরকার একটি নির্দিষ্ট ঐকতান তৈরি করেই ক্ষান্ত হন না, বরং একাধিক ঐকতানকে একের পর এক বাজিয়ে একটি অবিচ্ছিন্নতার জন্ম দেন যা সঙ্গীতের ব্যক্তিত্ব তৈরি করে।
কেপলার-পৈসো বহুতলক
জ্যামিতিতে কেপলার-পৈসো বহুতলক বলতে চারটি সুষম তারকা বহুতলকের যেকোনটিকে বোঝায়। এদেরকে কেপলারের ঘনবস্তু নামেও ডাকা হয়। এদের নাম রাখা হয়েছে জার্মান জ্যোতির্বিদ ইয়োহানেস কেপলার এবং ফরাসি গণিতবিদ ও পদার্থবিদ লুই পোয়সো-এর (Louis Poinsot) নামানুসারে।
চারটি কেপলার-পোয়সো বহুতলকের ছবি উপরে দেয়া হয়েছে। প্রতিটিকে তার শ্ল্যাফলি প্রতীক দিয়ে চিহ্নিত করা হয়েছে।
মোশি
মোশি বা মুসা (, , ) হলেন ইহুদিধর্ম, খ্রিস্টধর্ম, এবং ইসলাম ধর্মে স্বীকৃত পয়গম্বর। কোরআনে "হজরত মূসা (আ.)"-এর নাম অন্যান্য নবীদের তুলনায় বেশি সংখ্যক বার উল্লেখ করা হয়েছে। ধারণা করা হয় যে মোশি ১২০ বছর বেঁচে ছিলেন। মোশির সম্প্রদায়ের নাম ছিল ইস্রায়েল।
হিব্রু বাইবেল অনুসারে মুসা মিশরে লিবাইট নামের ইসরাইলি গোত্রে জন্মগ্রহন করেছিলেন । তার পিতার নাম আমরাম আর মায়ের নাম জোশিবেদ । তখন মিশরের সম্রাট ছিল ফেরাউন রামেসিস । কয়েকজন জ্যোতিষী গণনা করে রামেসিসকে বলেছিলেন , ইহুদি পরিবারের মধ্যে এমন এক সন্তান জন্মগ্রহণ করবে যে ভবিষ্যতে মিসরের পক্ষে বিপজ্জনক হয়ে উঠতে পারে । তাই ফেরাউন আদেশ দিলেন কোনো ইহুদি পরিবারে সন্তান জন্মগ্রহণ করলেই যেন তাকে হত্যা করা হয়।
ফলে শিশু মুসা জন্মের পর মা জোশিবেদ সকলের চোখের আড়ালে সম্পূর্ণ গোপনে শিশুসন্তানকে বড় করে তুলতে লাগলেন । এভাবে তিন মাস যাওয়ার পর সন্তানকে গোপন রাখা আর সম্ভব পর হচ্ছিল না তখন আমরাম এবং জোশিবেদ শিশু মুসাকে একটা ছোট ঝুড়িতে করে নীল নদে ভাসিয়ে দিল । নদীর পাড় ধরে শিশুবাহী ঝুড়িটিকে অনুসরণ করে চললেন মুসা বোন মিরিয়াম । ঝুড়িটি গিয়ে পৌছল এমন একটি ঘাটে যেখানে ফারাও রাজকন্যা বাত্য (Batya) স্নান করছিল । ফুটফুটে সুন্দর একটা বাচ্চাকে একা পড়ে থাকতে দেখে তার মায়া হলো । তাকে তুলে নিয়ে এলো রাজপ্রাসাদে । সেটা দেখতে পেল মিরিয়াম । মিরিয়াম রাজকণ্যার কাছে গিয়ে জানতে চাইলো বাচ্চাটার লালন পালনের জন্য তার কোন হিব্রু মহিলা প্রয়োজন হবে কিনা , রাজকন্যা বাত্য সম্মত হলে জোশিবেদকেই মুসার ধাত্রী হিসেবে নিযু্ক্ত হল । নিজের পরিচয় গোপন করে রাজপ্রাসাদে মুসাকে দেখাশোনা করতে থাকে জোশিবেদ । ফারাও রাজ প্রাসাদে বড় হতে থাকে মূছা ।
এপ্রিল ফুল
এপ্রিল ফুল দিবস প্রতিবছর এপ্রিল মাসের প্রথম দিন পালিত হওয়া একটি দিবস। মাঝে মাঝে একে "সকলকে বোকা বানানোর দিন" বলে উদযাপন করা হয়।
এই দিন প্রতিবেশীদের উপর কৌতুক করার জন্য একটি দিন হিসাবে সর্বত্র স্বীকৃত। এপ্রিল ফুলস ডে এর কিছু প্রিকার্সর হলো, এটি রোমান হিলারিয়া উৎসব,ভারতের হোলি উৎসব, এবং এর মধ্যযুগীয় "ফুল ফিস্ট" জড়িত।
চসারের ক্যান্টারবারি টেলস (১৩৯২) ও এর সাথে জড়িত। এটি দুই ভাগে ছিল "Nun's Priest's Tale" এবং "Syn March was gon"। আধুনিক পণ্ডিতদের বিশ্বাস এই পান্ডুলিপি অর্থাৎ আসলে চসার যা লিখেছিলেন, "Syn March was gon" তা অনুসরন করা এক ধরনের পথভ্রষ্টতা
ইরানে পার্সি ক্যালেন্ডার অনুসারে নববর্ষের ১৩তম দিনে আনন্দ মজা করা হয়। এই দিন গ্রেগরিয়ান ক্যালেন্ডারে ১লা এপ্রিল ও ২রা এপ্রিল সদৃশ্য।
ঐতিহাসিকদের মতে, ১৫৬৪ সালে ফ্রান্সে নতুন ক্যালেন্ডার চালু করাকে কেন্দ্র করে এপ্রিল ফুল ডে'র সুচনা হয়। ঐ ক্যালেন্ডারে ১লা এপ্রিলের পরিবর্তে ১লা জানুয়ারীকে নতুন বছরের প্রথম দিন হিসেবে গণনার সিদ্ধান্ত নেয়া হলে কিছু লোক তার বিরোধিতা করে। যারা পুরনো ক্যালেণ্ডার অনুযায়ী ১লা এপ্রিলকেই নববর্ষের ১ম দিন ধরে দিন গণনা করে আসছিল, তাদেরকে প্রতি বছর ১লা এপ্রিলে বোকা উপাধি দেয়া হতো।
ফ্রান্সে "পয়সন দ্য আভ্রিল"(poisson d'avril) পালিত হয় এবং এর সাথে সম্পর্ক আছে মাছের। এপ্রিলের শুরুর দিকে ডিম ফুটে মাছের বাচ্চা বের হয়। এই শিশু মাছগুলোকে সহজে বোকা বানিয়ে ধরা যায়। সেজন্য তারা ১ এপ্রিল পালন করে "পয়সন দ্য এভ্রিল" অর্থাৎ এপ্রিলের মাছ। সে দিন বাচ্চারা অন্য বাচ্চাদের পিঠে কাগজের মাছ ঝুলিয়ে দেয় তাদের অজান্তে। যখন অন্যরা দেখে তখন বলে ওঠে পয়সন দ্য আভ্রিল বলে চিৎকার করে।
কবি চসারের "ক্যান্টারবারি টেইলস"(১৩৯২) বইয়ের "নানস প্রিস্টস টেইল" এ এই দিনের কথা খুজে পাওয়া যায়।
যুক্তরাজ্যে এপ্রিল ফুলের দিন প্রাপককে অর্থাৎ যিনি এপ্রিলের বোকা হন তাকে "এপ্রিল ফুল!" বলে হাসি তামাশা ও চিৎকার করে প্রকাশ করা হয়।
ত্রিশ বছরের যুদ্ধ
ত্রিশ বছরের যুদ্ধ (ইংরেজি ভাষায়: Thirty Years' War) (১৬১৮ - ১৬৪৮) প্রধানত জার্মানিতে সংঘটিত হয়েছিল যদিও বিভিন্ন সময়ে ইউরোপের প্রায় সকল দেশই এর সাথে কোন না কোনভাবে যুক্ত ছিল। এটি ইউরোপের ইতিহাসে দীর্ঘতম এবং সবচেয়ে ধ্বংসাত্মক যুদ্ধ। ৩০ বছর ধরে একটানা চলা এই যুদ্ধকে পৃথিবীর আধুনিক ইতিহাসের সবচেয়ে দীর্ঘ যুদ্ধ হিসেবেও বিবেচনা করা হয়।
যুদ্ধের উৎপত্তি এবং অংশগ্রহণকারীদের উদ্দেশ্য সম্পর্কে স্পষ্ট করে কিছু বলা বেশ কঠিন এবং একটিমাত্র বিষয়কে যুদ্ধের কারণ হিসেবে আখ্যায়িত করাও যায় না। প্রাথমিকভাবে এটি ছিল পুণ্য রোমান সম্রাজ্যের প্রোটেস্ট্যান্ট এবং ক্যাথলিকদের মধ্যকার একটি ধর্মযুদ্ধ যদিও সম্রাজ্যের মধ্যকার রাজনীতি নিয়ে বিরোধ এবং শক্তির ভারসাম্যেরও গুরুত্বপূর্ণ ভূমিকা ছিল তাতে। ধীরে ধীরে এটি আরও সাধারণ যুদ্ধে রূপ নেয় যাতে ইউরোপের অধিকাংশ শক্তি অংশ নিতে বাধ্য হয়। এই সাধারণ পর্যায়ে যুদ্ধে ধর্মের চেয়েও অনেক বড় হয়ে দেখা দেয় ইউরোপের প্রধান শক্তি হওয়ার জন্য ফ্রান্স-হাবসবুর্গ বিরোধ যার ফলশ্রুতিতে ফ্রান্স ও হাবসবুর্গ শক্তির মধ্যে যুদ্ধ শুরু হয়।
ত্রিশ বছরের যুদ্ধের একটি বড় প্রভাব ছিল অনেক বড় বড় অঞ্চল পুরোপুরি ধ্বংস হয়ে যাওয়া যার কারণ ছিল তথাকথিত "বেল্লুম সে ইপসুম আলেত" (Bellum se ipsum alet), অর্থাৎ অধিকৃত অঞ্চলের মানুষদের সম্পত্তি দিয়ে সৈন্যদের ভরণপোষণ ও যুদ্ধ অর্থায়ন। লাতিন ভাষায় বেল্লুম সে ইপসুম আলেত এর অর্থ "যুদ্ধ নিজেই নিজের ভরণপোষণের ব্যবস্থা করবে"। দুর্ভিক্ষ ও রোগশোক বোহেমিয়া, নিম্ন অঞ্চলসমূহ এবং ইতালির মত অঞ্চলগুলোর জনসংখ্যা উল্লেখযোগ্য পরিমাণ কমিয়ে দিয়েছিল। দেউলিয়া হয়েছিল যুদ্ধরত অধিকাংশ শক্তি। প্রতিটি সেনাবাহিনীর মধ্যকার রেজিমেন্টগুলো ভাড়াটে ছিল না অর্থাৎ অর্থের জন্য তারা দল পরিবর্তন করতো না, কিন্তু রেজিমেন্টের মধ্যকার সৈন্যদের অধিকাংশই ছিল ভাড়াটে। তাছাড়া সে সময়কার সেনাবাহিনীর অর্থায়নের প্রক্রিয়ার কারণে নিয়মানুবর্তিতার ঘাটতি ঘটেছিল। তখন সেনাবাহিনীগুলোর অর্থ আসতো মূলত লুট করা সম্পত্তি এবং অধিকৃত অঞ্চল থেকে জোরপূর্বক আদায়কৃত সম্মানী থেকে। এ কারণে অধিকৃত অঞ্চলের মানুষদের অনেক দুর্ভোগ পোহাতে হয়েছিল। যুদ্ধের অনেকটা সময় ধরে কিছু বিতর্কের অবসান হয়নি। অবশেষে ত্রিশ বছরের যুদ্ধ শেষ হয় ওজনাব্র্যুক এবং ম্যুনস্টার এর চুক্তির মাধ্যমে যা ছিল বৃহত্তর ভেস্টফালিয়ার শান্তির অংশ।
পিয়ের গাসঁদি
পিয়ের গাসেঁদি () (২২শে জানুয়ারি, ১৫৯২ - ২৪শে অক্টোবর, ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন।
তিনি প্রধানত এরিস্টটলীয় দর্শন পড়াতেন এবং পড়াতে গিয়ে যতদূর সম্ভব আচারনিষ্ঠ পন্থা অবলম্বন করতেন। অবশ্য একইসাথে তিনি মনোযোগ দিয়ে গালিলেও গালিলেই এবং ইয়োহানেস কেপলারের আবিষ্কারগুলো অধ্যয়ন করেন এবং দিনদিন পেরিপ্যাটেটিক দর্শনের (যার প্রতিষ্ঠাতা এরিস্টটল নিজে) প্রতি অসন্তুষ্ট হতে থাকেন। যে যুগটাই ছিল এরিস্টটলবাদী দর্শনধারার বিরুদ্ধে কথা বলার যুগ এবং গাসঁদি যুগের সাথে তাল মিলিয়েই চলছিলেন। তিনি অবশ্য এরিস্টটলীয় দর্শনের বিরুদ্ধে কথা বললেও প্রথম দিকে তেমন কিছু প্রকাশ করেননি। কিন্তু ১৬২৪ সালে এক্স শহর ত্যাগ করার পর তার "Exercitationes paradoxicae adversus Aristoteleos" গ্রন্থের প্রথম খণ্ড প্রকাশ করেন। দ্বিতীয় খণ্ডের কিছুটা ১৬৫৯ সালে তার মৃত্যুর পর প্রকাশিত হয়, আরও ৫টি খণ্ড প্রকাশিত হওয়ার কথা ছিল। কিন্তু ফ্রানচেস্কো পাত্রিৎজি-র "Discussiones Peripateticae" প্রকাশের পর তিনি ভেবেছিলেন তার এতো পরিশ্রম করার প্রয়োজনীয়তা ফুরিয়েছে।
ফের্ডিনান্ড ২, পুণ্য রোমান সম্রাট
ফের্ডিনান্ড ২ (লাতিন ভাষায়: Ferdinand II) (৯ই জুলাই, ১৫৭৮ - ১৫ই ফেব্রুয়ারি, ১৬৩৭) ছিলেন পুণ্য রোমান সম্রাজ্যের সম্রাট, হাউজ অফ হাবসবুর্গ-এর (অস্ট্রিয়ার সবচেয়ে সম্ভ্রান্ত রাজবংশ) সদস্য, বোহেমিয়ার রাজা এবং হাঙ্গেরির রাজা। তারা বাবা স্টিরিয়ার আর্কডিউক চার্লস (মৃত্যু: ১৫৯০) এবং মা বাভারিয়ার ডিউক আলবার্ট ৪-এর কন্যা মারিয়া। তিনি বর্তমান অস্ট্রিয়ার গ্রাৎস শহরে জন্মগ্রহণ করেন এবং জেসুইটদের কাছ থেকে শিক্ষা গ্রহণ করেন। ইংগোলস্টাট বিশ্ববিদ্যালয় থেকে পড়াশোনা শেষ করেন এবং কাউন্টার-রিফর্মেশনের অন্যতম চরিত্রে পরিণত হয়েছিলেন। ১৫৯৬ সালে স্টিরিয়া, কারিনথিয়া এবং কার্নিওলার শাসনভার গ্রহণ করেন। ইতালি থেকে ঘুরে আসার পর প্রোটেস্ট্যান্টবাদীদের বিরুদ্ধে একটি সংঘটিত আক্রমণ শুরু করেন। উল্লেখ্য, তার বাবার সময় অন্তত তিনটি আর্কডুকিতে প্রোটেস্ট্যান্টরা প্রভাব বিস্তার করে ফেলেছিল।
তুর্কীদের কাছ থেকে কিছুটা বাঁধার সম্মুখীন হলেও ফের্ডিনান্ড হাল ছাড়েননি। এমনকি নিজের শাসনাধীন অঞ্চলগুলোর কল্যাণের কথা না ভেবে তিনি প্রোটেস্ট্যান্টদের বিতারিত করতে থাকেন, তাদের সামনে দুটি পথ খোলা ছিল: হয় ক্যাথলিকবাদে ধর্মান্তর নয়তো পুণ্য রোমান সম্রাজ্য থেকে নির্বাসন। প্রোটেস্ট্যান্ট উপাসনা পুরোপুরি নিষিদ্ধ করেছিলেন। অবশ্য তিনি নিজের রাজবংশের কথা ভোলেননি। তার হাবসবুর্গ পরিবারের সদস্যরা সম্রাজ্যকে নিজেদের পারিবারিক সম্পত্তি মনে করতো। ১৬০৬ সালে তিনি পরিবারের অনেকের সাথে মিলে অলস রুডলফ ২-এর পরিবর্তে মাটিয়াসকে পরিবারের প্রধান হিসেবে ঘোষণা করেন। পরবর্তীতে অবশ্য রুডলফ ২ ও মাটিয়াসের দ্বন্দ্বের সময় তার ভূমিকা অস্পষ্ট ছিল।
আবুল কাশেম ভূঁইয়া (বীর বিক্রম)
মো. আবুল কাশেম ভূঁইয়া বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
মো. আবুল কাশেম ভূঁইয়ার জন্ম চাঁদপুর জেলার শাহরাস্তি উপজেলার ভড়ুয়া গ্রামে। তাঁর বাবার নাম আফাজউদ্দীন ভূঁইয়া ও মায়ের নাম শরিয়তের নেছা।
মো. আবুল কাশেম ভূঁইয়া ১৯৭১ সালে ছিলেন এসএসসি পরীক্ষার্থী ছিলেন। প্রতিরোধযোদ্ধাদের সঙ্গে যোগ দিয়ে স্বল্প প্রশিক্ষণ নিয়ে যুদ্ধ করেন। মে মাসের প্রথমার্ধে তিনি ছিলেন কুমিল্লার বিবিরবাজারে। সেখানে মুক্তিযোদ্ধাদের সঙ্গে পাকিস্তান সেনাবাহিনীর ভয়াবহ যুদ্ধ হয়। এ যুদ্ধে তিনি শহীদ হন। এ বিষয়ে ২ নং সেক্টরের সেক্টর কমান্ডার এবং 'কে-ফোর্স'-এর সর্বাধিনায়ক খালেদ মোশাররফ বলেন, ‌পাকিস্তানি বাহিনী এক দিন সন্ধ্যার সময় অতর্কিতে এ পজিশনের ওপর ৩৯ বালুচ রেজিমেন্টের সাহায্যে গোলন্দাজ বাহিনী এবং ট্যাংকের সাহায্যে প্রচণ্ড আক্রমণ চালায়। প্রথমে শত্রুসেনা পূর্ব দিকে আক্রমণ চালনা করে। এই আক্রমণ আমার সেনারা নস্যাৎ করে দেয় এবং শত্রুদের অনেক লোক নিহত ও আহত হয়। এরপর শত্রুসেনারা দক্ষিণ দিক থেকে আমাদের পজিশনের ওপর পেছনে বাম পাশে ট্যাংক ও ৩৯ বালুচ রেজিমেন্টের সাহায্যে আক্রমণ চালায়। চার-পাঁচ ঘণ্টা ধরে যুদ্ধ হয়। ট্যাংক ও গোলন্দাজ বাহিনীর প্রচণ্ড গোলাবর্ষণে এবং পেছন দিক থেকে আমরা ঘেরাও হওয়ার আশঙ্কায় আমাকে বাধ্য হয়ে এই অবস্থান ছাড়তে হয়। ‘এ যুদ্ধে ইপিআরের জওয়ানরা যথেষ্ট সাহসের পরিচয় দিয়েছে। বিশেষ করে মনে পড়ে এক নায়েকের কথা। সে শত্রুদের গুলি করতে করতে এত উত্তেজিত হয়ে পড়েছিল যে তাদের নিহতের বিপুলসংখ্যা দেখে একপর্যায়ে “জয়বাংলা” হুংকার দিয়ে দাঁড়িয়ে পড়ে। সেই সময় দুর্ভাগ্যবশত তাঁর মাথায় গুলি লাগে এবং মারা যায়। ‘যুদ্ধে আমার ছয়জন সেনা মারা যায় এবং ৮-১০ জন আহত হয়। আহতদের পেছনে নিয়ে আসি। কিন্তু তাঁদের চিকিৎসার বন্দোবস্ত করতে পারিনি। এ রকম একজন আহত তরুণ ছাত্রের কথা মনে পড়ে, যাঁর পেটে গুলি লেগেছিল। কিন্তু তৎক্ষণাৎ অপারেশন করার ব্যবস্থা না থাকায় সে মারা যায়।’ এই আহত তরুণই ছিলেন মো. আবুল কাশেম ভূঁইয়া। মুক্তিযোদ্ধারা পরে তাঁর মরদেহ সমাহিত করেন ভারতের মাটিতে।
আলী আকবর
আলী আকবর বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আলী আকবরের জন্ম কুমিল্লা জেলার চৌদ্দগ্রাম উপজেলার ফালগুনকরা গ্রামে। তাঁর বাবার নাম সৈয়দ আলী ও মায়ের নাম আমেনা বেগম। তাঁর স্ত্রীর নাম রোকেয়া বেগম।
মুক্তিযুদ্ধ শুরু হওয়ার আগেই প্রায় ৩০ জন মুজাহিদ স্থানীয় আবদুল কাদের চৌধুরীর নেতৃত্বে সংগঠিত হন। এ দলে ছিলেন আলী আকবরও। ২৫ মার্চের পর তাঁরা চৌদ্দগ্রাম বাজার, বাতিসা, ফালগুনকরাসহ একাধিক স্থানে বড় বড় গাছ কেটে রাস্তায় ব্যারিকেড সৃষ্টি করেন। পরে তাঁরা স্থানীয় থানা থেকে অস্ত্র সংগ্রহ করে পাকিস্তান সেনাবাহিনীর বিরুদ্ধে প্রতিরোধ গড়ে তোলেন। থানা থেকে অস্ত্র সংগ্রহে আলী আকবর সাহসী ভূমিকা পালন করেন। মে মাসের মাঝামাঝি তাঁরা চৌদ্দগ্রামে পাকিস্তান সেনাবাহিনীর বিরুদ্ধে প্রথম সম্মুখযুদ্ধ করেন। এরপর আরও কয়েক দফা সেখানে যুদ্ধ হয়। বেশির ভাগ যুদ্ধই ছিল রক্তক্ষয়ী। কয়েক দিনের যুদ্ধে তাঁদের হাতে পাকিস্তান সেনাবাহিনীর ৩০-৩৫ জন নিহত ও অনেকে আহত হয়। মুক্তিবাহিনীর সাত-আটজন শহীদ হন। ৩০ মের পর পাকিস্তান সেনাবাহিনী বিপুল শক্তি নিয়ে তাঁদের ওপর আক্রমণ শুরু করলে তাঁরা ছত্রভঙ্গ হয়ে যেতে বাধ্য হন। তাঁদের প্রতিরোধ ভেঙে পড়ে। এরপর আলী আকবর ভারতে গিয়ে পুনঃসংগঠিত হন। পরে ২ নম্বর সেক্টরের অধীন রাজনগর সাবসেক্টরে যুদ্ধ করেন। বেশ কয়েকটি যুদ্ধে অংশ নেন। এর মধ্যে লাকসামের বাগমারা রেলসেতু ধ্বংসের অপারেশন অন্যতম। এই অপারেশনে পাকিস্তান সেনাবাহিনীর পাল্টা আক্রমণে আলী আকবরের বেশ কয়েকজন সহযোদ্ধা শহীদ ও আহত হন। তিনি অল্পের জন্য বেঁচে যান।
অক্টোবর মাসের শেষে অথবা নভেম্বর মাসের প্রথম দিকে কুমিল্লার মিয়াবাজার এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে অংশ নেন আলী আকবর। তুমুল যুদ্ধে দুই পক্ষেই বেশ ক্ষয়ক্ষতি হয়। পাকিস্তান সেনাবাহিনীর তীব্র আক্রমণে মুক্তিযোদ্ধারা বিপর্যস্ত হয়ে পড়েন। এ সময় বাধ্য হয়ে তাঁরা পিছু হটেন। পিছু হটে ভারতে যাওয়ার সময় তাঁরা নোয়াবাজারে পাকিস্তান সেনাবাহিনীর অ্যামবুশে পড়েন। তখন তাঁদের কাছে তেমন গুলি-গোলা ছিল না। এই অবস্থায় তিনি ও আরেকজন সহযোদ্ধাদের বলেন নিরাপদ স্থানে চলে যেতে। তাঁরা দুজন পাকিস্তানি আক্রমণ মোকাবিলা করতে থাকেন। একপর্যায়ে তাঁদের গুলি শেষ হয়ে যায়। তখন পাকিস্তান সেনাবাহিনীর গুলিতে তাঁরা শহীদ হন। পরে সহযোদ্ধারা তাঁর মরদেহ উদ্ধার করে গ্রামের বাড়িতে পাঠান।
তৃতীয় পর্যায়ের মৌল
তৃতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর তৃতীয় সারিতে (পর্যায়ে) রয়েছে। পর্যায় সারণীতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। তৃতীয় শ্রেণীতে মোট আটটি মৌল রয়েছে, মৌলগুলো হল: সোডিয়াম, ম্যাগনেসিয়াম, অ্যালুমিনিয়াম, সিলিকন, ফসফরাস, সালফার, ক্লোরিন, এবং আর্গন। প্রথম দুটি মৌল সোডিয়াম এবং ম্যাসনেসিয়াম পর্যায় সারণীর এস-ব্লক এর মৌল, অন্যান্য মৌলগুলো পি-ব্লকের অন্তর্গত।
চতুর্থ পর্যায়ের মৌল
চতুর্থ পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর চতুর্থ সারিতে (পর্যায়ে) রয়েছে। পর্যায় সারণীতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। চতুর্থ শ্রেণীতে পটাশিয়াম থেকে শুরু করে ক্রিপ্টন পর্যন্ত মোট আঠারোটি মৌল রয়েছে।
(*) Exception to the Madelung rule
হাজারীবাগ থানা
হাজারীবাগ থানা বাংলাদেশের ঢাকা মহানগরী'র মূল অংশের অন্তর্ভুক্ত একটি থানা, যার আয়তন ৩.৫৮ বর্গ কিলোমিটার। হাজারীবাগ পুরনো ঢাকা'র অন্তর্গত। বর্তমানে (২০১২) হাজারীবাগ একটি শিল্প এলাকায় পরিণত হয়েছে। ২০১১ খ্রিস্টাব্দে ঢাকা সিটি কর্পোরেশনের বিভাজনের পরে থানাটি ঢাকা দক্ষিণ সিটি কর্পোরেশনের অধীনে অন্তর্ভুক্ত হয়।
ঢাকা মহানগরীর দক্ষিণে বুড়িগঙ্গা নদীর তীর ঘেষে হাজারীবাগ এলাকাটি অবস্থিত। এর উত্তরে মোহাম্মদপুর, ধানমন্ডি ও নিউমার্কেট, দক্ষিণে কামরাঙ্গীরচর থানা ও কেরানীগঞ্জ উপজেলা, পূর্বে লালবাগ এবং পশ্চিমে কেরানীগঞ্জ উপজেলা অবস্থিত।
হাজারীবাগ এলাকার বিভিন্ন মহল্লাগুলো হচ্ছে- জিগাতলা, নিলাম্বর সাহা রোড, ভাগলপুর লেন, বাড্ডানগর লেন, গণকটুলী লেন, মনেশ্বর রোড, শের এ বাংলা রোড, হাজারীবাগ রোড, বোরহানপুর, বটতলা, কাজীরবাগ, হাজারীবাগ লেন, নবীপুর ও গজমহল। পুরনো ঢাকা অঞ্চলের বাইরে হাজারীবাগ থানার অন্যান্য এলাকাগুলোর মধ্যে রায়েরবাজার, বসিলা ইত্যাদি উল্লেখযোগ্য।
এখানে বাংলাদেশের সর্ববৃহৎ চামড়া প্রক্রিয়াকরণ অঞ্চল অবস্থিত। পুরান ঢাকা বিষয়ক সংগঠন "ঢাকাবাসী"র কার্যালয় এখানে। এই থানায় দেশের একমাত্র বিশেষায়িত চামড়া শিল্প বিষয়ক শিক্ষা প্রতিষ্ঠান "বাংলাদেশ কলেজ অব লেদার টেকনোলজি" অবস্থিত। তাছাড়া মাধ্যমিক স্তরের শিক্ষা প্রতিষ্ঠান হিসেবে গজমহল ট্যানারী উচ্চ বিদ্যালয় অন্যতম।
হাজারীবাগ এলাকায় যারা বসবাস করছেন, তারা ছোট কিংবা বড় বিভিন্ন শ্রেণীর ব্যবসার সঙ্গে জড়িত। আছেন চাকরিজীবীও।
নির্ভরশীলতা তত্ত্ব
নির্ভরশীলতা তত্ত্ব বা ডিপেন্ডেন্সী থিওরী হচ্ছে সামাজিক বিজ্ঞানের এমন একটি তত্ত্ত্ব, যার ভিত্তি হচ্ছে এমন একটি ধারণা যে, "পেরিফেরি বা দূরের" গরিব ও অন্নুনত দেশগুলো হতে সম্পদ কোর বা কেন্দ্রের সম্পদশালী ও উন্নত দেশে প্রবাহিত হয়, ফলে ধনী দেশগুলো আরো উন্নত হয়, গরিব হয় আরো গরিব। নির্ভরশীলতা তত্ত্বের মূল যুক্তি হচ্ছে গরিব দেশগুলোর বিশ্ব ব্যবস্থার সাথে যুক্ত হওয়ার ধরণের কারণেই গরিব দেশগুলো আরো দরিদ্র হচ্ছে এবং ধনী দেশগুলো আরো ধনবান হচ্ছে। আধুনিকীকরণ তত্ত্বের প্রতিক্রিয়া রূপে ১৯৭০ সালের কাছাকাছি সময়ে এই তত্ত্বের উদ্ভব হয়।
পঞ্চম পর্যায়ের মৌল
পঞ্চম পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর পঞ্চম সারিতে (পর্যায়ে) রয়েছে। পর্যায় সারণীতে মৌলগুলো একাধিক সারিতে বিন্যস করা হয়েছে। প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্টগুলো ক্রমন্বয়ে পরিবর্তীত হতে থাকে। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। পঞ্চম শ্রেণীতে রুবিডিয়াম থেকে শুরু করে জেনন পর্যন্ত মোট আঠারোটি মৌল রয়েছে।
(*) Exception to the Madelung rule
দূরত্ব
দূরত্ব হলো একটি সংখ্যাসূচক বিবরণ, যা বস্তু কতদূরে রয়েছে তা নির্দেশ করে। পদার্থ বা দৈনন্দিন ব্যবহারে, দূরত্ব ভৌতিক (বাস্তবিক) দৈর্ঘ্য বোঝাতে পারে। গণিতে একটি দূরত্ব ফাংশন বা মেট্রিক শারীরিক দূরত্বের সামান্যীকরণ ধারণা। একটি মেট্রিক হলো একটি ফাংশন যা একটি নির্দিষ্ট সেট অনুযায়ী আচরণ করে।
চন্দ্রকথা
চন্দ্রকথা হল ২০০৩ সালে মুক্তিপ্রাপ্ত একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটি তাঁর নিজের লেখা উপন্যাস অবলম্বনে নিজ চলচ্চিত্র নির্মাতা প্রতিষ্ঠান নুহাশ চলচ্চিত্র-এর ব্যানারে নির্মাণ করেন। এতে প্রধান দুটি চরিত্রে অভিনয় করেছেন ফেরদৌস ও মেহের আফরোজ শাওন। এছাড়াও আছেন আসাদুজ্জামান নূর, আহমদ রুবেল, চম্পা, এবং স্বাধীন খসরু।
চলচ্চিত্রটি ২০০৩ সালের ২২ আগস্ট বাংলাদেশে মুক্তি পায়। আহমদ রুবেল এবং শাওন ৬ষ্ঠ মেরিল-প্রথম আলো পুরস্কারে সমালোচনা পুরস্কার শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রী বিভাগে পুরস্কার লাভ করেন।
জমিদার সরকার জমিদারী চলে গেলেও এখনো সেই মর্যাদা ধরে রেখে চলেছেন। তিনি তার বিশাল মহলে এক রকম নিঃসঙ্গ জীবন যাপন করেন। যদিও তার পুত্র, পুত্রবধু মদিনা ও নাতনী জয়তরী একই বাড়িতে থাকে। তার একমাত্র আজ্ঞাবহ তার ভৃত্য আমিন। জমিদার কাকের কা কা শব্দে বিরক্ত এবং সকালে কাক কা কা করলে তার বন্দুক নিয়ে কাকের উদ্দেশ্যে গুলি ছুড়েন। আমিন সেগুলো কুড়িয়ে এনে জমিদারকে দেখান এবং জয়তরী সেগুলো মাটিতে পুঁতে রাখে। গ্রাম্য যুবক জহির একদিন একটি মৃত কাক ধরে নিয়ে যায় এবং তা পুড়িয়ে খাওয়ার আয়োজন করে। জহির তার খালার বাড়িতে থাকে। জহিরের খালাতো বোন চন্দ্র জহিরের এই কর্মকাণ্ড দেখে তার মায়ের কাছে অভিযোগ জানায়। তার মা জহিরের খাবার বন্ধ করে দেওয়ার হুমকি দেয়।
চন্দ্র জমিদার বাড়িতে দুধ দিতে যায়। সেখান থেকে আমিনের তাকে ভালো লাগে। আমিন চন্দ্রের মায়ের কাছে বিয়ের প্রস্তাব দেয়। চন্দ্রও এই প্রস্তাবে সম্মত হয়। আমিন জমিদারের সম্মতি নিয়ে বিয়ের আয়োজন শুরু করে। নতুন খাট বানায়, মদিনাকে বধূ বরণের আয়োজন করতে অনুরোধ করে এবং গ্রাম্য পাঠশালার শিক্ষককে বরযাত্রী হিসেবে যাওয়ার নিমন্ত্রণ দেয়। কিন্তু বাধ সাধে জহির। বিয়ের দিন সে চন্দ্রকে জানায় সে তাকে ভালোবাসে। চন্দ্রও জহিরকে পছন্দ করে এবং তার সাথে পালিয়ে যায়। ফলে আমিনের সাথে চন্দ্রের বিয়ে ভেঙ্গে যায়।
রাতে জহির আর চন্দ্র ফিরে এসে দেখে চন্দ্রের মা আত্মহত্যা করার আয়োজন করছে। চন্দ্রের মা জহিরকে বাড়ি থেকে তাড়িয়ে দেয়। অন্যদিকে গ্রাম্য সালিশ পরের দিন তাদের বিচারের জন্য ডাকে। চন্দ্র ও তার মা বিচারের ভয়াবহতা সম্পর্কে শিউরে ওঠে। পরদিন ঘাটে বসে গান গাওয়ার সময় জমিদার তার গান শুনতে পায় এবং তার পরিচয় জানতে পারে। সন্ধ্যায় সালিশে বিচারে তাদের একঘরে করে দেওয়া হলে চন্দ্রের মা জমিদারের কাছে তাদের এই বিপদ থেকে উদ্ধার করার প্রার্থনা জানায়। জমিদার চন্দ্রকে তার সাথে বিয়ে দেওয়ার প্রস্তাব দেয়, কারণ জমিদারের স্ত্রীকে কেউ কিছু বলতে পারবে না। জমিদারের সাথে বিয়ে হওয়ায় এই যাত্রায় বিপদ থেকে উদ্ধার হলেও চন্দ্র পরে আরও বড় বিপদের সম্মুখীন হয়।"চন্দ্রকথা" চলচ্চিত্রের সঙ্গীত পরিচালনা ও সুর করেছেন মকসুদ জামিল মিন্টু। চলচ্চিত্রের চারটি গানের কথা লিখেছেন হুমায়ূন আহমেদ এবং কাজী নজরুল ইসলাম রচিত "পথহারা পাখি" গানটিও এই চলচ্চিত্রে ব্যবহৃত হয়েছে। গানে কণ্ঠ দিয়েছেন সুবীর নন্দী, এন্ড্রু কিশোর, রুনা লায়লা, সেলিম চৌধুরী এবং মেহের আফরোজ শাওন।
টাইফয়েড জ্বর
টাইফয়েড বা টাইফয়েড জ্বর () হল এক ধরনের ব্যাক্টেরিয়া ঘটিত রোগ,যা "Salmonella typhi"ব্যাক্টেরিয়ার কারনে হয়।লক্ষণ মৃদু থেকে তীব্র হতে পারে,সচরাচর জীবাণু প্রবেশের ৬-৩০ দিন পর লক্ষণগুলি দেখা যায়। প্রায়ই কয়েকদিনের ব্যবধানে জ্বর এর তীব্রতা বৃদ্ধি পেতে থাকে। দুর্বলতা,পেট ব্যাথা,কোষ্ঠ্যকাঠিন্য,মাথা ব্যাথা সচরাচর হতে দেখা যায়। ডায়রিয়া খুব একটা হয় না,বমিও সেরকম হয় না। কিছু মানুষের ত্বকে র‍্যাশ(Rash) এর সাথে গোলাপী স্পট দেখা যায়। বিনা চিকিৎসায় সপ্তাহ বা মাসখানেক ধরে লক্ষণ থাকতে পারে। কিছু ব্যক্তি আক্রান্ত না হয়েও জীবাণু বহন করে রোগের বিস্তার ঘটাতে পারে। টাইফয়েড জ্বর আন্টিবায়টিক ব্যবহার করে সারানো যায়। "
টাইফয়েড জ্বরের কারণ হল সালমোনেলা টাইফি নামক এক প্রকার ব্যাক্টেরিয়া,যা অন্ত্র ও রক্তে বৃদ্ধি পায় । এটা সংক্রমিত (সংক্রমিত ব্যাক্তির মল ও মূত্র দ্বারা) খাদ্য বা জল পানের দ্বারা ছড়ায়।ঝুঁকিপূর্ণ বিষয়গুলির মধ্যে স্যানিটেশনের অভাব এবং ন্যূনতম স্বাস্থ্যবিধি অন্তর্ভুক্ত। [3] উন্নয়নশীল বিশ্বের যারা ভ্রমণ করে,তারাও ঝুঁকির মাঝে আছে ।শুধুমাত্র মানুষ সংক্রমিত হতে পারে। ব্যাক্টেরিয়া কালচারের মাধ্যমে,অথবা রক্ত, মল বা অস্থি মজ্জার মধ্যে ব্যাকটেরিয়ার ডিএনএ(DNA) শনাক্ত করে এ রোগ নির্ণয় করা হয়। অস্থি মজ্জার টেস্টিং সবচেয়ে সঠিক।
দূষিত খাদ্য, পানি এবং দুধের মাধ্যমে এই ব্যাকটেরিয়া শরীরের খাদ্যনালিতে প্রবেশ করে। এ ছাড়া আক্রান্ত ব্যক্তির সংস্পর্শে এলে এবং পানির মাধ্যমেও এই রোগের জীবাণু ছড়ায়।
টাইফয়েড আক্রান্ত হওয়ার পরও বেশ কিছুদিন পর্যন্ত স্পষ্ট কোনো লক্ষণ প্রকাশ পায় না। শুরুর দিকে চাপা অস্বস্তি, মাথাব্যথা, ঝিমঝিম করা, শরীরময় ব্যথা ইত্যাদি অনুভূত হয়। সাধারণত জ্বর একটু বাড়ে। ডায়রিয়া বা বমি হতে পারে। কখনো কোষ্ঠকাঠিন্যও হতে পারে। পেটের ওপরের দিকে বা পিঠে লালচে দাগ হতে পারে। রোগী প্রলাপ বকতে পারে, এমনকি অচেতনও হতে পারে। ওষুধ চলা অবস্থায়ও সপ্তাহ খানেক জ্বর থাকতে পারে।
পরিপাকতন্ত্র থেকে রক্তক্ষরণ, অগ্ন্যাশয়ে প্রদাহ, মেরুদণ্ডে সংক্রমণ, মস্তিষ্কে প্রদাহ, পিত্তথলিতে সংক্রমণ, নিউমোনিয়া, শরীরের বিভিন্ন স্থানে ফোড়া, স্নায়বিক সমস্যা এমনকি কিডনিতেও বড় ধরনের সমস্যা দেখা দিতে পারে।
রেজিস্ট্যান্স বা প্রতিরোধক না হলে, ফ্লুরোকুইনোলন যেমন সিপ্রোফ্লক্সাসিন সবচেয়ে কার্যকরি। অন্যথায়,তৃতীয় প্রজন্মের সেফালোস্পোরিন যেমন সেফট্রায়াক্সন বা সেফোট্যাক্সিম কার্যকরি। মুখে খাওয়ার ঔষধের মধ্যে সেফিক্সিম ব্যবহার করা হয়।
অধিকাংশ ক্ষেত্রে টাইফয়েড প্রাণঘাতী নয়।অ্যান্টিবায়োটিক যেমন অ্যাম্পিসিলিন,ক্লোরাম্ফেনিকল,অ্যামক্সিসিলিন,সিপ্রোফ্লক্সাসিন ইত্যাদি টাইফয়েড চিকিৎসায় ব্যবহার করা হয়। চিকিৎসায় এ রোগে মৃত্যুর হার ১% এ নেমে আসে। পর্যাপ্ত পরিমাণে পানি ও স্যালাইন গ্রহণ করতে হবে।
সব সময় পরিষ্কার পোশাক পরে, নিরাপদ ও বিশুদ্ধ পানি পান করে টাইফয়েড প্রতিরোধ করা যায়। এছাড়া, অবশ্যই হাত ভালোভাবে ধুতে হবে। ঘরের জিনিসপত্র নিয়মিত পরিষ্কার রাখতে হবে এবং আক্রান্ত ব্যক্তির ব্যবহৃত জিনিস আলাদা করে রাখতে হবে। পানি ফুটিয়ে পান করতে হবে। খাবার গরম করে খেতে হবে। বাইরের খাবার খেলে সব সময় সচেতন থাকতে হবে। অপরিষ্কার শাকসবজি ও কাচা-ফলমূল খাওয়া থেকে বিরত থাকতে হবে। পরিষ্কার-পরিচ্ছন্ন ও স্বাস্থ্যসম্মত টয়লেট ব্যবহার করতে হবে। লক্ষ রাখতে হবে কোনোভাবেই যেন টয়লেটে ময়লা বা পানি জমে না থাকে। আক্রান্ত ব্যক্তির টয়লেট নিয়মিত পরিষ্কার করতে হবে। আক্রান্ত ব্যক্তিকে খোলামেলা ও পরিষ্কার বাসায় রাখতে হবে।
আগুনের পরশমণি (উপন্যাস)
আগুনের পরশমণি বাংলাদেশের প্রখ্যাত সাহিত্যিক হুমায়ূন আহমেদ-এর একটি বাংলাদেশী স্বাধীনতা যুদ্ধ ভিত্তিক উপন্যাস। এটি ১৯৮৬ সালে অন্যপ্রকাশ থেকে প্রকাশিত হয়। পরবর্তীতে ঔপন্যাসিক নিজেই এই উপন্যাস অবলম্বনে একটি চলচ্চিত্র নির্মাণ করেন।
১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ : ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদিউল আলম বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্ধী হয়। ধরা পড়ার পর গেরিলাযোদ্ধা রাশেদুল করিমকে জিজ্ঞাসাবাদের সময় থু থু ছিটিয়েছেন পাকিস্তানী মেজরের মুখে। হাতের আঙুল কেটে ফেলা হয়েছে তাঁর। মাথা নোয়াননি। অবশেষে আসাদুজ্জামান নূর গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় উপন্যাসটির কাহিনী।
"আগুনের পরশমণি" ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটিই তাঁর পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অনুদানের ছবি "আগুনের পরশমণি" শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।
নন্দিত নরকে (চলচ্চিত্র)
নন্দিত নরকে এটি ২০০৬-এর একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের খ্যাতনামা চলচ্চিত্রকার বেলাল আহমেদ। হুমায়ুন আহমেদ এর জনপ্রিয় উপন্যাস নন্দিত নরকে অবলম্বনে নির্মাণ করা হয় চলচ্চিত্রটি। এটি ছিল হুমায়ূন আহমেদের প্রথম প্রকাশিত উপন্যাস। এতে অভিনয় করেছেন ফেরদৌস, সুমনা সোমা, মনির খান শিমুল, লিটু আনাম সহ আরো অনেকে।
আমার আছে জল
আমার আছে জল এটি ২০০৮ সালের একটি বাংলাদেশী চলচ্চিত্র। এটি পরিচালনা করেন কথাসাহিত্যিক - চলচ্চিত্রকার হুমায়ুন আহমেদ। চলচ্চিত্রটি তাঁর নিজের লেখা উপন্যাস "আমার আছে জল" অবলম্বনে নির্মাণ করা হয়। চলচ্চিত্রটিতে অভিনয় করেছেন ফেরদৌস, মীম, জাহিদ হাসান, মেহের আফরোজ শাওন, পিযুস বন্দোপাধ্যায়, মুনমুন আহমেদ, সালেহ আহমেদ, জয়ন্ত চট্টোপাধ্যায় ও ডাক্তার এজাজ আহমেদ।
নূরউদ্দীন আহমেদ
নূরউদ্দীন আহমেদ বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
নূরউদ্দীন আহমেদের জন্ম হবিগঞ্জ জেলার নবীগঞ্জ উপজেলার গজনাইপুর ইউনিয়নের সাতাইহাল গ্রামে। তাঁর বাবার নাম তমিজউদ্দীন আহমেদ। মা তাহমিনা বেগম। তাঁর স্ত্রীর নাম সুলতানা তাইবুন নাহার। তাঁদের এক ছেলে, দুই মেয়ে।
নূরউদ্দীন আহমেদ ১৯৭১ সালে দশম শ্রেণীর ছাত্র ছিলেন। ভারতে প্রশিক্ষণ নিয়ে ৪ নম্বর সেক্টরের কুকিতল ও জালালপুর সাব-সেক্টরের অধীনে যুদ্ধ করেন তিনি। ১৯৭১ সালের মধ্য জুলাই মাসে মৌলভীবাজার জেলার বড়লেখা উপজেলার অন্তর্গত দিলকুশা চা-বাগান মুক্তিযোদ্ধারা হিট অ্যান্ড রান পদ্ধতিতে পাকিস্তানি সেনাবাহিনীর উপর আক্রমণ করেন। সেখানে ছিল পাকিস্তানি সেনাবাহিনীর শক্ত এক ঘাঁটি। এই ঘাঁটির মাধ্যমে পাকিস্তানি সেনাবাহিনী সীমান্ত এলাকায় নজরদারি করত। মুক্তিবাহিনীর কয়েকটি দলের সমন্বয়ে এই আক্রমণ পরিচালিত হয়। তাঁরা বিভক্ত ছিলেন তিনটি অ্যাসল্ট পার্টি ও তিনটি কাট অফ পার্টি হিসেবে। অ্যাসল্ট পার্টি বা আক্রমণকারী দলে ছিলেন নূরউদ্দীন আহমেদ। পরিকল্পনামাফিক কুকিতল থেকে রওনা হয়ে রাত দুইটায় তাঁরা লাঠিটিলায় পৌঁছেন। সেখান থেকে ভোর পাঁচটার আগেই দিলকুশা চা-বাগানে যান। তাঁরা অবস্থান নেন পাকিস্তানি সেনাবাহিনীর ক্যাম্প থেকে ৫০-৬০ গজ দূরে। অ্যাসল্ট পার্টির মুক্তিযোদ্ধারা তিন দিক থেকে আক্রমণ চালান। আকস্মিক আক্রমণে পাকিস্তানি সেনাবাহিনীর বেশ ক্ষয়ক্ষতি হয়। কয়েকজন নিহত ও অনেকে আহত হয়।
মোহাম্মদ নুরুল আমিন
মো. নুরুল আমিন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
মো. নুরুল আমিনের জন্ম কুমিল্লা জেলার চৌদ্দগ্রাম উপজেলার পাশাকোট গ্রামে। তিনি বাংলাদেশ সেনাবাহিনীতে চাকুরী করতেন। তাঁর বাবার নাম বাদশা মিয়া এবং মায়ের নাম আশ্রাবের নেছা। তাঁর স্ত্রীর নাম দেলোয়ারা আক্তার। তাঁদের দুই ছেলে, এক মেয়ে।
একজন মুক্তি যোদ্ধা হিসেবে তিনি ছিলেন দীপ্ত সাহসী
১৯৭১ সালের ১৭ জুলাই কুড়িগ্রাম জেলার দুর্গাপুর ছিলো পাকিস্তানি সেনাবাহিনীর ঘাঁটি। মুক্তিযোদ্ধাদের একটি দলের নেতৃত্বে ছিলেন মো. নুরুল আমিন। যুদ্ধের এক পর্যায়ে পাকিস্তানি সেনাদের গোলাগুলি ভেদ করে সহযোদ্ধাদের নিয়ে তিনি ঢুকে পড়লেন ঘাঁটির প্রায় ভেতরে। তাঁর সাহসিকতায় পাকিস্তানি সেনারা হতভম্ভ। সেখানে মুখোমুখি যুদ্ধ চলতে থাকল। এমন সময় হঠাৎ গুলিবিদ্ধ হলেন মো. নুরুল আমিন। মাটিতে ঢলে পড়লেন তিনি। কিন্তু মনোবল হারালেন না। ক্ষতস্থান কাপড় দিয়ে বেঁধে আবার যুদ্ধ শুরু করলেন। চালিয়ে গেলেন আরও কিছুক্ষণ। এটা দেখে তাঁর সহযোদ্ধারা উজ্জীবিত হলেন।
চার্লস পি. থ্যাকার
চার্লস পি. থ্যাকার (২৬ ফেব্রুয়ারি, ১৯৪৩ - ১২ জুন, ২০১৭) একজন কম্পিউটার বিজ্ঞানী। তিনি ইথারনেট লোকাল এরিয়া নেটওয়ার্ক এর অন্যতম উদ্ভাবক। লেজার প্রিন্টার আবিষ্কারেও তার অনেক অবদান। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৯ সালের এসিএম প্রদত্ত টুরিং পুরস্কার পান।
থ্যাকার ১৯৪৩ সালের ২৬ ফেব্রুয়ারি ক্যালিফোর্নিয়ার প্যাসাডিনায় জন্মগ্রহণ করেন। তিনি ১৯৬৭ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন।
এলান কে
এলান কে (জন্ম: ১৭ মে, ১৯৪০) একজন মার্কিন কম্পিউটার বিজ্ঞানী। তিনি টুরিং পুরস্কার পেয়েছেন।
তিনি ইউনিভার্সিটি অব কলোরাডো অ্যাট বোল্ডার থেকে গণিত ও আণবিক জীববিজ্ঞানে ব্যাচেলর্স ডিগ্রি অর্জন করেন। তিনি ইউনিভার্সিটি অব উটাহ থেকে ১৯৬৮ সালে তড়িৎ প্রকৌশলে মাস্টার্স ও ১৯৬৯ সালে কম্পিউটার বিজ্ঞানে ডক্টরেট ডিগ্রি অর্জন করেন।
ফাইল ফরম্যাট
ফাইল ফরম্যাট হলো কম্পিউটার ফাইলে তথ্য এনকোড করার একটি প্রমাণ পদ্ধতি। এটি ডিজিটাল স্টোরেজ মাধ্যমে কীভাবে বিট তথ্য এনকোড করতে ব্যবহৃত হবে তা নির্দিষ্ট করে দেয়। ফাইল ফরম্যাট মালিকানাধীন বা ফ্রি, অপ্রকাশিত বা উন্মুক্ত হতে পারে।
কিছু ফাইল ফরম্যাট একেবারে নির্দিষ্ট ধরণের কিছু ডাটার জন্যে ব্যবহৃত হয়: পিএনজি ফাইল, উদাহরণস্বরূপ, লোজলেস ডাটা কম্প্রেশন ব্যবহার করে বিটম্যাপড ছবি সংরক্ষণ করে। অন্যান্য কিছু ফাইল ফরম্যাট বিভিন্ন ধরণের ডাটা সংরক্ষণে ব্যবহৃত হয়: Ogg ফরম্যাট বিভিন্ন ধরণের মাল্টিমিডিয়া, যেমন অডিও এবং ভিডিওর জন্যে কন্টেইনার হিসেবে কাজ করতে পারে। একটি টেক্সট ফাইল যেকোন স্ট্রিমের ক্যারেক্টার ধারণ করতে পারে এবং একে যেকোন একপ্রকার ক্যারেক্টার এনকোডিং প্রসেসে এনকোড করা হয়। এইচটিএমএল, আকার পরিবর্তনযোগ্য ভেক্টর গ্রাফিক ও কম্পিউটার সফটওয়্যারের সোর্স কোড হলো সংজ্ঞায়িত সিনট্যাকসসহ টেক্সট ফাইল, যেটি তাদেরকে সুনির্দিষ্ট ক্ষেত্রে ব্যবহারের সুযোগ দেয়।
কিছু ফাইল ফরম্যাটের প্রকাশিত সবিস্তার বিবরণী রয়েছে যেখানে এনকোডিং পদ্ধতির বিবরণ দেয়া হয় এবং প্রোগ্রাম অভীষ্ট কার্যাবলি 
নিরীক্ষার সুযোগ দেয়। সবগুলো ফরম্যাটেরই মুক্ত সবিস্তার বিবরণী নথি নেই, কারণ কিছু কিছু উন্নয়নকারী একে ট্রেড সিক্রেট হিসেবে দেখে।
যদি কোন উন্নয়নকারী কোন ফরম্যাটের মুক্ত সবিস্তার বিবরণী প্রকাশ না করে, অন্য উন্নয়নকারী এ ধরণের ফাইল ব্যবহার করতে, হয় একে রিভার্স ইঞ্জিনিয়ারিং করে একে রিড করার পদ্ধতি বের করতে হবে অথবা এর ডেভেলপারএ অর্থ প্রদানের মাধ্যমে একটি অপ্রাকশিত চুক্তি করে এর সবিস্তার বিবরণী সংগ্রহ করতে হবে। পরবর্তী ক্ষেত্রে একটি ফরমাল সবিস্তার বিবরণী অবশ্যই থাকা লাগে। তবে দুটো ক্ষেত্রেই অনেক সময় ও অর্থ প্রয়োজন,তাই উন্মুক্ত বিবরণীর ফাইল ফরম্যাটই বেশিরভাগ প্রোগ্রাম সমর্থন করে।
ডগলাস কার্ল এঙ্গেলবার্ট
ডগলাস কার্ল এঙ্গেলবার্ট একজন মার্কিন উদ্ভাবক।
এঙ্গেলবার্ট ১৯২৫ সালের ৩০ জানুয়ারি ওরেগনের পোর্টল্যান্ডে জন্মগ্রহণ করেন। তিনি ১৯৪৮ সালে ওরেগন স্টেট কলেজ থেকে তড়িৎ প্রকৌশলে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৫৩ সালে মাস্টার্স এবং ১৯৫৫ সালে পিএইচডি ডিগ্রি অর্জন করেন।
ম্যানুয়েল ব্লাম
ম্যানুয়েল ব্লাম একজন টুরিং পুরস্কার বিজয়ী কম্পিউটার বিজ্ঞানী।
ব্লাম ম্যাসাচুসেট্‌স ইনস্টিটিউট অফ টেকনোলজি এর ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্স থেকে ১৯৫৯ সালে ব্যাচেলর্স এবং ১৯৬১ সালে মাস্টার্স ডিগ্রি অর্জন করেন এবং ১৯৬১ সালে মার্ভিন মিন্সকির অধীনে গণিতে ডক্টরেট করেন। তিনি ১৯৯৯ সাল পর্যন্ত ইউনিভার্সিটি অব ক্যালিফোর্নিয়া, বার্কলে এ কম্পিউটার বিজ্ঞানের অধ্যাপক হিসেবে কর্মরত ছিলেন।
দ্রবণ
দ্রবণ () হলো দুই বা ততোধিক পদার্থের এমন মিশ্রণ যেখানে পদার্থগুলো নিজ নিজ আণবিক রাসায়নিক ধর্ম বজায় রেখে একসাথে সূক্ষ্মভাবে মিশে একটি সমসত্ত এবং একটিমাত্র দশাসম্পন্ন মিশ্রণ উৎপন্ন করে এবং উপাদানগুলির আপেক্ষিক পরিমাণ একটি নির্দিষ্ট সীমা পর্যন্ত পরিবর্তন করা যায়। দ্রবণে সাধারণত দুটি অংশ থাকে:
দ্রবণে যে উপাদানটির ভৌত অবস্থা উৎপন্ন দ্রবণটির ভৌত অবস্থা নির্ধারণ করে তাকে "দ্রাবক" বলে। সাধারণত দ্রাবক, দ্রাব্যের থেকে বেশি বেশি পরিমাণে থাকে; যেমন: চিনি, জলে দ্রবীভূত হয়ে সমসত্ত মিশ্রণ উৎপন্ন করে। এখানে চিনি হল দ্রাব্য এবং জল দ্রাবক। আবার ১০০ গ্রাম জলে ১১০ গ্রাম পটাসিয়াম নাইট্রেট দ্রবীভূত করলে, দ্রবণে পটাসিয়াম নাইট্রেটের চেয়ে জলের পরিমাণ কম হলেও, পটাসিয়াম নাইট্রেটের ভৌত অবস্থা জলের মত তরল হয় বলে দ্রবণটির দ্রাবক হবে জল।
সাধারণত দ্রবীভবন প্রক্রিয়া ঘটবার সময় দ্রাবক দ্বারা দ্রাব্য অণুর পারিপার্শিক পরিবর্তনের সময় শক্তির আদান প্রদান ঘটে - যা তাপমোচী বা তাপশোষী প্রকারের হতে পারে।
দ্রবণের উপাদানগুলি যেকোনো ভৌত অবস্থাতে থাকতে পারে, যেমন:
তরল দ্রাবকের মধ্যে কঠিন দ্রাব্য মেশালে তরলে কঠিনের দ্রবণ উৎপন্ন হয়। যেমন-জলে চিনি, তুঁতে, সাধারণ লবণ দ্রবীভূত হয়ে যথাক্রমে চিনির, তুঁতের এবং লবনের জলীয় দ্রবণ উৎপন্ন করে। কার্বন ডাইসালফাইডে সালফার বা ফসফরাস দ্রবীভূত হয়ে এরকম দ্রবণ উৎপন্ন করে। গালা বা রজন জলে অদ্রাব্য কিন্তু অ্যালকোহল দ্রবীভূত হয়ে দ্রবণ উৎপন্ন করে।
তরল দ্রাবকের মধ্যে তরল দ্রাব্য মেশালে এই রকম দ্রবণ উৎপন্ন হয়। যেমন-জলে অ্যালকোহল বা গ্লিসারিন মেশালে এই রকম দ্রবণ তৈরি হয়।
তরল দ্রাবকের মধ্যে কোন গ্যাসীয় দ্রাব্য মেশালে এই রকম দ্রবণ উৎপন্ন হয়। যেমন- কার্বন ডাইঅক্সাইড, অ্যামোনিয়া গ্যাস জলে দ্রবীভূত হয়ে এইরকম দ্রবণ উৎপন্ন করে। বায়ুর অক্সিজেন জলে দ্রবীভূত হয় বলেই জলাশয়ের জলচর প্রাণীরা দ্রবীভূত অক্সিজেন নিয়ে বেঁচে থাকে। সোডাজল হল অতিরিক্ত চাপে জলে দ্রবীভূত কার্বন ডাইঅক্সাইড এর জলীয় দ্রবণ।
জন এডওয়ার্ড হপক্রফট
জন এডওয়ার্ড হপক্রফট একজন মার্কিন কম্পিউটার বিজ্ঞানী। তিনি কর্নেল বিশ্ববিদ্যালয়ের কম্পিউটার বিজ্ঞান বিভাগের আইবিএম অধ্যাপক।
তিনি ১৯৬১ সালে সিয়াটল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয়ের তড়িৎ প্রকৌশল বিভাগ থেকে ১৯৬২ সালে মাস্টার অব সায়েন্স এবং ১৯৬৪ সালে পিএইচডি ডিগ্রি অর্জন করেন।
হপক্রফট ১৯৬৪ সালে প্রিন্সটন বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগ দেন। ১৯৬৭ সালে কর্নেল বিশ্ববিদ্যালয়ে কম্পিউটার বিজ্ঞান বিভাগে সহযোগী অধ্যাপক হিসেবে যোগ দেন। ১৯৭০-৭১ সালে তিনি স্ট্যানফোর্ড বিশ্ববিদ্যালয়ে ভিজিটিং সহযোগী অধ্যাপক হিসেবে কর্মরত ছিলেন। ১৯৭২ সালে তিনি কর্নেল বিশ্ববিদ্যালয়ের কম্পিউটার বিজ্ঞান বিভাগে অধ্যাপক পদে যোগদান করেন। ১৯৮৫-১৯৯৩ সাল পর্যন্ত তিনি কর্নেল বিস্ববিদ্যালয়ের কলেজ অব ইঞ্জিনিয়ারিংয়ের জোসেফ সি ফোর্ড অধ্যাপক ছিলেন। ১৯৮৭ থেকে ১৯৯২ সাল পর্যন্ত তিনি এই বিভাগের চেয়ারম্যান ছিলেন।
রবার্ট টারজান
রবার্ট টারজান একজন মার্কিন কম্পিউটার বিজ্ঞানী।
রবার্ট টারজান ক্যালিফোর্নিয়ায় জন্মগ্রহণ করেন। তিনি ১৯৬৯ সালে ক্যালিফোর্নিয়া ইন্সটিটিউট অফ টেকনোলজি থেকে গণিতে ব্যাচেলর ডিগ্রি অর্জন করেন। তিনি ১৯৭১ সালে স্ট্যানফোর্ড বিশ্ববিদ্যালয় ের কম্পিউটার বিজ্ঞান বিভাগ থেকে থেকে মাস্টার্স এবং ১৯৭২ সালে পিএইচডি ডিগ্রি অর্জন করেন। তার পিএইচডি অভিসন্দর্ভের তত্ত্বাবধায়ক ছিলেন টুরিং পুরস্কার বিজয়ী দুই কম্পিউটার বিজ্ঞানী ডোনাল্ড কানুথ ও রবার্ট বব ফ্লয়েড
টারজান ১৯৭২ সালে কর্নেল বিশ্ববিদ্যালয়ের কম্পিউটার বিজ্ঞান বিভাগের সহকারী অধ্যাপক হিসেবে যোগদান করেন। ১৯৭৩ থেকে ১৯৭৫ সাল পর্যন্ত ইউনিভার্সিটি অব ক্যালিফোর্নিয়া, বার্কলে তে মিলার রিসার্চ ফেলো হিসেবে কর্মরত ছিলেন। ১৯৭৪ সালে তিনি স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন এবং ১৯৭৭ সালে সহযোগী অধ্যাপক পদে উন্নীত হন। তিনি ১৯৮০ সাল পর্যন্ত স্ট্যানফোর্ড বিশ্ববিদ্যালয়ে কর্মরত ছিলেন। তিনি ১৯৮০ থেকে ১৯৮৯ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। ১৯৮১ থেকে ১৯৮৫ সাল পর্যন্ত তিনি নিউ ইয়র্ক বিশ্ববিদ্যালয়ের কম্পিউটার বিজ্ঞান বিভাগের অ্যাডজাঙ্কট অধ্যাপক হিসেবে কর্মরত ছিলেন। ১৯৮৫ সাল থেকে তিনি প্রিন্সটন বিশ্ববিদ্যালয়ের কম্পিউটার বিজ্ঞান বিভাগের অধ্যাপক হিসেবে কর্মরত ছিলেন। ১৯৯৬ সালে ম্যাসাচুসেট্‌স ইনস্টিটিউট অফ টেকনোলজি তে ভিজিটিং বিজ্ঞানী হিসেবে কর্মরত ছিলেন।
তিনি ১৫টি প্যাটেন্টের অধিকারী।
নুরেমবার্গ বিচার
নুরেমবার্গ বিচার (ইংরেজি ভাষায়: Nuremberg Trials, জার্মান ভাষায়: Nürnberger Prozesse) ১৯৪৫-৪৬ সালে জার্মানির ন্যুর্নবের্গ বা নুরেমবার্গ শহরে অনুষ্ঠিত কিছু বিচার প্রক্রিয়ার নাম। তখন ইন্টারন্যাশনাল মিলিটারি ট্রাইব্যুনাল নাৎসি বাহিনীর নেতাদের বিরুদ্ধে যুদ্ধাপরাধের অভিযোগ গঠন করে এবং তাদের বিচার করে। তাদের বিরুদ্ধে গঠিত অভিযোগগুলো ছিল মূলত চার ধরণের: এক, শান্তির বিরুদ্ধে অপরাধ, যেমন, আন্তর্জাতিক চুক্তি লংঘন করে ধ্বংসাত্মক যুদ্ধের পরিকল্পনা, যুদ্ধের জোগাড় এবং যুদ্ধ শুরু করা; দুই, মানবতার বিরুদ্ধে অপরাধ, যেমন, মানুষকে সমূলে বিনাশ, বাসস্থান থেকে বিতারণ এবং গণহত্যা; তিন, যুদ্ধাপরাধ তথা যুদ্ধের আইনসমূহ লঙ্ঘন এবং চার, এই তিনটি অপরাধ করার সাধারণ পরিকল্পনা বা ষড়যন্ত্র করা।
ইন্টারন্যাশনাল মিলিটারি ট্রাইব্যুনাল এই বিচার করার অধিকার পেয়েছিল ১৯৪৫ সালের ৮ই আগস্ট লন্ডনে স্বাক্ষরিত একটি চুক্তির মাধ্যমে। সেদিন মার্কিন যুক্তরাষ্ট্র, যুক্তরাজ্য, সোভিয়েত ইউনিয়ন এবং ফ্রান্সের প্রাদেশিক সরকারের প্রতিনিধিরা লন্ডনে মিলিত হয়ে চুক্তিটি স্বাক্ষর করে যাতে একটি আন্তর্জাতিক সামরিক ট্রাইব্যুনাল গঠনের মাধ্যমে দ্বিতীয় বিশ্বযুদ্ধের অক্ষশক্তির কর্মকর্তাদের দ্বারা পৃথিবীর যেকোন স্থানে সংঘটিত অপরাধের বিচার করতে বলা হয়। পরবর্তীতে আরও ১৯টি দেশ চুক্তিটিকে সমর্থন করে। উপরে বর্ণীত প্রথম তিনটি অপরাধের দায়ে অভিযুক্ত যেকোন ব্যক্তিকে খুঁজে বের করা বা যেকোন সংগঠনকে এসবের অপরাধের সাথে জড়িত থাকার কারণে চরিত্রগতভাবেই অপরাধী ঘোষণার অধিকার ট্রাইব্যুনালকে দেয়া হয়েছিল। দোষীকে তার বিরুদ্ধে গঠিত অভিযোগগুলোর একটি কপি দেয়া হতো যাতে অপরাধগুলোর ব্যাখ্যা দেয়া থাকতো, অপরাধীর নিজস্ব আইনজীবী বা কাউন্সেল থাকতো এবং সাক্ষীদেরকে পুর্নর্নিরীক্ষা ও প্রশ্নের মুখোমুখি করার অধিকারও তাদের ছিল।
মুক্ত বাজার
একটি মুক্ত বাজার একটি বাজার যেখানে দাম দ্বারা নির্ধারিত হয় যোগান ও চাহিদা. বিনামূল্যে সঙ্গে বাজারের বিপরীতে নিয়ন্ত্রিত বাজার গুলি যা সরাসরি দাম, সরবরাহ বা চাহিদা নিয়ন্ত্রিত হয়. বিভিন্ন অর্থনৈতিক তত্ত্ব ও মুক্ত বাজার সুনির্দিষ্ট বৈশিষ্ট্য আবশ্যক, উদাহরণস্বরূপ, একটি নিখুঁত বাজার সাথে নির্ভুল তথ্য এবং নিখুঁত প্রতিযোগিতার. রেগুলেশন যা এই নির্দিষ্ট বৈশিষ্ট্য প্রভাবিত হবে না জায়গায় যোগান ও চাহিদা মুক্ত হিসাবে বাজার disqualifying ছাড়া হতে পারে.
যদিও বিনামূল্যে-বাজার সাধারণত সঙ্গে যুক্ত পুঁজিবাদ আজ, মুক্ত বাজারের হয়েছে সমর্থন সমাজবাদীরা এবং জন্য বিভিন্ন প্রস্তাব করেছেন অন্তর্ভুক্ত করা হয়েছে বাজার সমাজতন্ত্র যেখানে মূলধন বাজার বরাদ্দকরণের সঙ্গে মিলিত হয় উদ্যোগ, এবং কর্মী মালিকানাধীন সমবায় বা প্রকাশ্যে মালিকানাধীন উদ্যোগের মধ্যে স্ব পরিচালনার মুক্ত বাজারের কাজ.
নগরচত্বর ইন, একটি ভাল বা সেবার দাম প্রযোজক থেকে যোগাযোগ ভোক্তা চাহিদা সাহায্য করে এবং এর ফলে ক্রেতাদের সন্তুষ্টি পাশাপাশি বিনিয়োগকারীদের দিকে সম্পদ বরাদ্দকরণের নির্দেশ. একটি বিনামূল্যে বাজারে, দাম সিস্টেম উত্থানশীল একটি স্বেচ্ছাসেবী লেনদেনের সুবিশাল বরং রাজনৈতিক সংখ্যার চেয়ে কম, ফলে একটি নিয়ন্ত্রিত বাজারের নিয়তি. স্বাধীনতম বাজার, অধিক মূল্য ভোক্তা অভ্যাস এবং চাহিদা, এই দাম এবং মূল্যবান তথ্য প্রতিফলিত হয় অর্থনীতিতে সব খেলোয়াড় হবে. পণ্য ও পরিষেবার ব্যবস্থা বিক্রেতাদের মধ্যে বিনামূল্যে প্রতিযোগিতার মাধ্যমে, দাম হ্রাস ঝোঁক, এবং মান বৃদ্ধি tends.
একটি মুক্ত বাজার অর্থনীতিতে, বৈধমুদ্রা আইন দ্বারা বা একটি কেন্দ্রীয় ব্যাংক অর্থ একচেটিয়া অধিকার হবে না, যাতে প্রাপ্ত করার জন্য কর থেকে লেনদেন বা [প্রদান করতে পারবেন [ঋণ]] গুলি.
"মুক্ত বাজার" মানে সময়ের মধ্যে এবং অর্থনীতিবিদ, দ্ব্যর্থবোধক শব্দটি "মুক্ত" ব্যবহার করে একটি বৈচিত্র্য সুবিধা ভিন্নতা রয়েছে. থেকে অস্পষ্টতা চিত্রিত: ধ্রুপদী অর্থনীতিবিদদের যেমন অ্যাডাম স্মিথ বিশ্বাস করতেন যে একটি অর্থনীতির একাধিকার ভাড়া বিনামূল্যে, থাকার অবাধ নীতি এর প্রবক্তারা দাবি করেন যে বিশ্বাস মানুষকে একাধিপত্য গঠন মুক্ত হতে হবে. এই নিবন্ধে "মুক্ত বাজার" মূলত অবাধ নীতি সঙ্গে বিষয়কে চিহ্ণিত করা হয়, যদিও বিকল্প অজ্ঞান এই বিভাগে আলোচনা করা হয় এবং সমালোচনা. সঙ্গে "অবাধ নীতি" "মুক্ত বাজার" চিহ্নিতকরণ, 1962 মধ্যে উল্লেখযোগ্য ছিল ব্যবহৃত" পুঁজিবাদ এবং স্বাধীনতা", দ্বারা অর্থনীতিবিদ মিল্টন ফ্রিডম্যান, যা এই ব্যবহারের জনপ্রিয়করণের সঙ্গে জমা হয়.
নব্যউদারনীতিবাদ
নব্যউদারনীতিবাদ একটি সমসাময়িক রাজনৈতিক আন্দোলন সমর্থনে অর্থনৈতিক liberalizations, মুক্ত বাণিজ্য এবং খোলা বাজারে গুলি. নব্যউদারনীতিবাদ সমর্থন বেসরকারিকরণ এর জাতীয়করণকৃত শিল্প, নিয়মকানুনগুলি উঠিয়ে, এবং এর ভূমিকা বৃদ্ধিকারী বেসরকারি আধুনিক সমাজ. এটি সাধারনত হয় অবগত নব্য - ধ্রুপদী অথবা অস্ট্রীয় অর্থনীতি. শব্দটি neoliberal আজকের হিসেবে প্রায়ই ব্যবহার করা হয় একটি সাধারণ নিন্দা অর্থনৈতিক উদারীকরণের নীতিমালা এবং সমর্থনকারী.
নব্যউদারনীতিবাদ থেকে পাবলিক প্রাইভেট সেক্টর থেকে বিশ্বাস যে এটি একটি অধিক ক্রিয়াশীল সরকার এবং জাতির অর্থনৈতিক স্বাস্থ্যের উন্নতি হবে অধীনে অর্থনৈতিক নিয়ন্ত্রণ হস্তান্তর, আলোচনা করা হয়েছে. উইলিয়ামসন, জন (1990) জন উইলিয়ামসন, ইডি মধ্যে "কি ওয়াশিংটন নীতি সংস্কার দ্বারা মানে". " ল্যাটিন আমেরিকান সামঞ্জস্য:? কত ঘটেছে হয়েছে" ওয়াশিংটন, ডিসি: আন্তর্জাতিক অর্থনীতি জন্য ইনসটিটিউট "ওয়াশিংটন Consensus", নীতি প্রস্তাব যে হাজির থেকে ওয়াশিংটন ভিত্তিক আন্তর্জাতিক অর্থনৈতিক প্রতিষ্ঠানের মধ্যে ঐকমত্য্য অনুমোদন লাভ তালিকা (যেমন ইন্টারন্যাশনাল মানিটারি ফান্ড (IMF) এবং বিশ্ব ব্যাংক). উইলিয়ামসন তালিকা দশ পয়েন্ট অন্তর্ভুক্ত:
জনসাধারণের খরচ ভর্তুকির (বিশেষত কি neoliberals কল "বাছবিচারহীন ভর্তুকি") এবং অন্যান্য খরচ neoliberals থেকে মনে করা কি PRO-বৃদ্ধি, প্রাথমিক শিক্ষা মত PRO-দরিদ্র সেবা, প্রাথমিক স্বাস্থ্য যত্ন ব্যাপক ভিত্তিক ব্যবস্থা দিকে অযথা এবং * পুনঃ দিকনির্দেশ পরিকাঠামো বিনিয়োগ
কোনো বাণিজ্য সুরক্ষা থেকে কম এবং তুলনামূলকভাবে ইউনিফর্ম শুল্ক দ্বারা প্রদান করা; এইভাবে উত্সাহব্যঞ্জক প্রতিযোগিতার - * বাণিজ্য উদারীকরণের আমদানি মাত্রিক নিষেধাজ্ঞা (লাইসেন্স, ইত্যাদি) এর বর্জন উপর বিশেষ জোর দিয়ে উদারীকরণের, এবং দীর্ঘমেয়াদী বৃদ্ধি
শুল্কহীন বাণিজ্য
শুল্কমুক্ত বাণিজ্য অবাণিজ্য বাধা গুলি যেমন শুল্ক বা ইম্পোর্ট আমদানী হিসাবে 'মুক্ত বাণিজ্য"' একটি [ইন্টারন্যাশনাল ট্রেড] [আন্তর্জাতিক ট্রেড] বোঝায় কোটা] ] সীমাবদ্ধ. মুক্ত বাণিজ্যের ধারণা ক্লাসিক উপর ভিত্তি করে অর্থনৈতিক উদারনীতি. এক তারপর প্রান্তিককৃত ইকনমিক পলিসি একটি মুক্ত বাণিজ্য নীতি বলা হয়," অবাধ বাণিজ্য" নীতির বিরোধিতা করেন [] [protectionism] হিসাবে. যেহেতু মুক্ত বাণিজ্য আন্তর্জাতিক সার্বভৌম দেশের মধ্যে বাণিজ্য (বৈদেশিক বাণিজ্যের) সঙ্গে একচেটিয়াভাবে রহমান, বিনামূল্যে পণ্য বাণিজ্য (পরিবহন), পুঁজি, ইত্যাদি বলা হয় মধ্যে রাষ্ট্র গুলি এবং. চাই যারা ​​আছে একটি সাংবিধানিকভাবে বাজার (যেমন মার্কিন যুক্তরাষ্ট্র, ইইউ, জার্মানি, ইত্যাদি), বরং "মুক্ত বাণিজ্য" কিন্তু "দেশীয় বাণিজ্য".
অ্যাক্টিনাইড
অ্যাক্টিনাইড (IUPAC nomenclature) হল ১৫টি মৌলিক পদার্থের সমন্বয়ে গঠিত পর্যায় সারণীর একটি বিশেষ শ্রেণী। ৮৯ থেকে ১০৩ পারমাণবিক সংখ্যা বিশিষ্ট মৌলগুলো এই শ্রেণীর অন্তর্ভুক্ত। অ্যাক্টিনিয়াম থেকে লরেনসিয়াম পর্যন্ত মৌলগুলোকে অ্যাক্টিনাইড মৌল বলা হয়।
গ্রুপ ৩ মৌল অ্যাক্টিনাইড থেকে এই শ্রেণীর নাম দেয়া হয়েছে অ্যাক্টিনাইড। একটি বাদে এই শ্রেণীর সবগুলো মৌল এফ-ব্লকের অন্তভুক্ত। লরেনসিয়াম মৌলটি ডি-ব্লকের অন্তর্ভুক্ত হলেও এটি অ্যক্টিনাইড শ্রেণীর মৌল।
অ্যাক্টিনাইডসমূহের মধ্যে আদি মৌল থোরিয়াম এবং ইউরেনিয়াম প্রকৃতিতে যথেষ্ট পরিমাণ পাওয়া যায় এবং প্লুটোনিয়াম প্রকৃতির বেশ কিছু জায়গায় পাওয়া গিয়েছে। ইউরেনিয়ামের তেজষ্ক্রিয় ক্ষয়ের মাধ্যমে অল্প পরিমাণ অস্থায়ী অ্যাক্টিনিয়াম এবং প্রোটেক্টিনিয়াম তৈরী হয়। ইউরেনিয়ামের পরবর্তনের মাধ্যমে কখনো কখনো নেপচুনিয়াম, অ্যামেরিসিয়াম, কুরিয়াম, বার্কেলিয়াম এবং ক্যালিফোর্নিয়াম অণুর সৃষ্টি হয়। অন্যান্য অ্যাক্টিনাইড মৌলগুলো বিশুদ্ধ সিনথেটিক উপাদান। পারমাণবিক অস্ত্র পরীক্ষার সময় প্লুটোনিয়ামের তুলনায় ভারী অন্তত ছয়টি অ্যাক্টিনাইড পরিবেশে ছড়িয়ে পড়েছে। ১৯৫২ সালের হাইড্রোজেন বোমার বিষ্ফোরনের মাধ্যমে সৃষ্ট ধ্বংসাবশেষ পরীক্ষা করে অ্যামেরিসিয়াম, কুরিয়াম, বার্কেলিয়াম, ক্যালিফোর্নিয়াম, আইনস্টাইনিয়াম এবং ফার্মিয়াম এর অস্তিত্ব পাওয়া গিয়েছে।
সকল অ্যাক্টিনাইডসমূহ তেজস্ক্রিয় এবং মৌলগুলো তেজষ্ক্রিয় ক্ষয়ের মাধ্যমে শক্তি বিকিরণ করে। অ্যাক্টিনাইডসমূহের মধ্যে প্রকৃতিতে প্রাপ্ত ইউরেনিয়াম এবং থোরিয়াম, এবং কৃত্রিমভাবে তৈরী প্লুটোনিয়াম পৃথিবীতে সর্বাধিক পরিমাণে পাওয়া যায়। এই মৌলগুলো পারমাণবিক চুল্লী এবং পারমাণবিক অস্ত্র তৈরীতে ব্যবহার করা হয়। ইউরেনিয়াম এবং থোরিয়াম বহুদিন আগে থেকে বর্তমান সময় পর্যন্ত বিভিন্ন ধরনের কাজে ব্যবহৃত হয়ে আসছে অ্যামেরিসিয়াম মৌলসমূহ সম্প্রতি আধুনিক স্মোক ডিকেকটরের আয়োনাইজেশন চেম্বারে ব্যবহার করা হচ্ছে।
আইভান এডওয়ার্ড সাদারল্যান্ড
আইভান এডওয়ার্ড সাদারল্যান্ড (জন্ম: ১৬ মে, ১৯৩৮)একজন মার্কিন কম্পিউটার বিজ্ঞানী।
সাদারল্যান্ড কার্নেগী মেলন ইউনিভার্সিটি থেকে তড়িৎ প্রকৌশলে ব্যাচেলর ডিগ্রি অর্জন করেন। তিনি ১৯৬০ সালে ক্যালিফোর্নিয়া ইন্সটিটিউট অফ টেকনোলজি থেকে তড়িৎ প্রকৌশলে মাস্টার্স এবং ১৯৬৩ সালে ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশলে পিএইচডি ডিগ্রি লাভ করেন।
সাদারল্যান্ড ১৯৬৫ থেকে ১৯৬৮ সাল পর্যন্ত হার্ভার্ড বিশ্ববিদ্যালয়ের তড়িৎ প্রকৌশলের সহযোগী অধ্যাপক হিসেবে কর্মরত ছিলেন।সাদারল্যান্ড ৬০টির ও বেশি প্যাটেন্টের অধিকারী।
ফার্নান্দো হোসে কোর্বাতো
ফার্নান্দো হোসে কোর্বাতো একজন খ্যাতিমান মার্কিন কম্পিউটার বিজ্ঞানী।
কোর্বাতো ১৯৫০ সালে ক্যালিফোর্নিয়া ইন্সটিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন এবং ১৯৫৬ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে পিএইচডি ডিগ্রি অর্জন করেন।
বাটলার ল্যাম্পসন
বাটলার ল্যাম্পসন একজন কম্পিউটার বিজ্ঞানী।
ল্যাম্পসন ১৯৬৪ সালে হার্ভার্ড বিশ্ববিদ্যালয় থেকে পদার্থবিজ্ঞানে ব্যাচেলর ডিগ্রি অর্জন করেন। তিনি ১৯৬৭ সালে ইউনিভার্সিটি অব ক্যালিফোর্নিয়া, বার্কলে থেকে ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্সে পিএইচডি দিগ্রি অর্জন করেন।
তিনি ১৯৬৭ সালে ইউনিভার্সিটি অব ক্যালিফোর্নিয়া, বার্কলেতে কম্পিউটার বিজ্ঞানের সহকারী অধ্যাপক হিসেবে যোগদান করেন। ১৯৭০ সালে তিনি সহযোগী অধ্যাপক হিসেবে উন্নীত হন। ১৯৮৭ সাল থেকে তিনি ম্যাসাচুসেট্‌স ইনস্টিটিউট অফ টেকনোলজির ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্স বিভাগে অ্যাডজাঙ্কট অধ্যাপক হিসেবে কর্মরত।
রিচার্ড এডউইন স্টার্নস
রিচার্ড এডউইন স্টার্নস একজন কম্পিউটার বিজ্ঞানী।
তিনি ১৯৫৮ সালে কার্লটন কলেজ থেকে গণিতে ব্যাচেলর অব আর্টস ডিগ্রি অর্জন করেন। তিনি ১৯৬১ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন। তিনি ১৯৬১ সালের জুনে জেনারেল ইলেক্ট্রিক কোম্পানীতে যোগদান করেন এবং ১৯৭৮ সালের সেপ্টেম্বর পর্যন্ত সেখানে কর্মরত ছিলেন।
রবিন মিলনার
আর্থার জন রবিন গরেল মিলনার একজন খ্যাতনামা কম্পিউটার বিজ্ঞানী।
মিলনার ১৯৯৫ সালের জুনে কেমব্রিজ বিশ্ববিদ্যালয়ের কম্পিউটার বিজ্ঞানের অধ্যাপক হিসেবে যোগদান করেন।